દર્શિક સરકારી વીમા-કંપની, નૅશનલ ઇન્શ્યૉરન્સ કંપની લિમિટેડની જીઓ સ્કીમ હેઠળ મેડિક્લેમ પૉલિસી છેલ્લાં ત્રણ વર્ષથી ધરાવતા હતા. ૨૦૧૫ન સપ્ટેમ્બર મહિનાના પ્રથમ અઠવાડિયામાં નહાવા જતાં બાથરૂમમાં લપસ્યા, જેનાથી આખા શરીરનું વજન ડાબા ખભા પર આવતાં હાથની હિલચાલ બંધ થઈ ગઈ તથા અસહ્ય પીડા થતાં ફૅમિલી-ડૉક્ટરની સારવાર શરૂ કરી. બે-ત્રણ દિવસમાં કોઈ સુધારો ન જણાતાં હિન્દુજા હૉસ્પિટલમાં હાડકાંના ડૉક્ટરને બતાડવા જતાં ડૉક્ટરે તાત્કાલિક હૉસ્પિટલમાં દાખલ થવાની સલાહ આપી, કારણ કે હાથના સ્નાયુઓ ફાટી ગયા હતા.